Մեծ Բրիտանիայի ռազմաօդային կործանիչ «Avro Vulcan» ինքնաթիռ
Ատոմային «UGM-133 Տրիդենտ II» հրթիռ
Մեծ Բրիտանիայի ռազմածովային մարտական նավ
**Մեծ Բրիտանիայի զինված ուժեր**, կազմված են ցամաքային զորքերից՝ բանակից, ռազմաօդային և ռազմածովային ուժերից, ինչպես նաև տերիտորիալ և պահեստային զորամասերից։ Մեծ Բրիտանիայի զինված ուժերի գերագույն գլխավոր հրամանատարը Մեծ Բրիտանիայի սահմանադրական միապետն է՝ թագուհին կամ թագավորը։ Նրա ղեկավարությունը ձևական է։ Փաստորեն զինված ուժերի համար պատասպանատու են վարչապետը և նախարարությունները։ Բարձրագույն ղեկավարությունն իրականացնում է պաշտպանության կոմիտեն՝ վարչապետի գլխավորությամբ։ Պաշտպանության նախարարությունը զինված ուժերի անմիջական ղեկավարությունն իրականացնում է բանակի, ՌՕՈՒ-ի և ՌԾՈՒ-ի գծով տեղակալների և պաշտպանության շտաբի միջոցով։

Զինված ուժեր
------------

Խաղաղ պայմաններում զինված ուժերը սովորաբար համալրվում են զինվորագրված կամավորներով. սովորական պայմանագիրը կնքվում է 22 տարի, կարճատև է՝ 6 ամսից մինչև 12 տարի ժամկետով։ Ցամաքային զորքերը բաժանվում են կանոնավոր ու տարածքային բանակների և պահեստների։ Կանոնավոր բանակի միավորումները ու զորամասերը տեղաբաշխված են Մեծ Բրիտանիայում, Գերմանիայում, Մերձավոր և Միջին Արևելքում, Մալայզիայում, Սինգապուրում, Սյանհանում, Ջիբրալթարում և այլ շրջաններում։ Բանակը զինված է անգլիական և ամերիկյան ռազմական տեխնիկայով։

Մեծ Բրիտանիայի ԶՈՒ կազմը
------------------------

Ուելսի գվարդիայի զինվորներ
Ռազմաօդային ուժերը կազմված են կանոնավոր ՌՕՈՒ-ից և պահեստից։ ՌՕՈՒ-ի գլխավոր հարվածող ուժն են կազմում ռմբակոծիչ, կործանիչ, հետախուզական ավիացիայի միավորներ ու զորամասերը, պարեկային ինքնաթիռներն ու ուղղաթիռներն։ Ռազմածովային ուժերը կազմված են ռազմածովային նավատորմից (շուրջ 200 նավ), ՌԾՈՒ-ի ավիացիայից և ծովային հետևակից։ Իր մարտական հնարավորություններով անգլիական նավատորմը 2-րդ տեղն է գրավում կապիտալիստական աշխարհում։ Մեծ Բրիտանիայի զինված ուժերի և ՌԾՈՒ-ի հիմնական միջուկային հարկածող ուժը ատոմային հրթիռակիր սուզանավերն են, որոնցից յուրաքանչյուրը զինված է Պոլորիս Ա-3 տիպի 16 բալիստիկ հրթիռներով։ Հիմնական բազաներն են մետրոպոլիայում՝ Ռոսայթ, Ֆասլեյն, Չաթմ, Միջերկրական ծովում` Ջիբրալթար, Մալթա, Հնդկական օվկիանոսում` Բահրեննյան և Մալդիվյան կղզիներ, Խաղաղ օվկիանոսում` Հոնկոնգ և Սինգապուր։ Մեծ Բրիտանին ՆԱՏՕ, ՍԵԱՏՕ և այլ ագրեսիվ ռազմական խմբավորումների անդամ է։

Մեծ Բրիտանիայի կողմից նախկինում և ներկայումս վերահսկվող երկրներ
---------------------------------------------------------------

| № | Երկիր | № | Երկիր |
| --- | --- | --- | --- |
| 1 | Անգլիա Անգլիա | 6 | Բահրեյն Բահրեյն |
| 2 | Շոտլանդիա Շոտլանդիա | 7 | Մալդիվներ Մալդիվներ |
| 3 | Ուելս Ուելս | 8 | Հոնկոնգ Հոնկոնգ |
| 4 | Հյուսիսային Իռլանդիա Հյուսիսային Իռլանդիա | 9 | Սինգապուր Սինգապուր |
| 5 | Ջիբրալթար Ջիբրալթար | 10 | Մալթա Մալթա |

Արտաքին հղումներ
----------------

* Официальная страница министерства обороны Великобритании
* Министерство Обороны Великобритании Образовательный ресурс Archived 2006-05-12 at the Wayback Machine.
* Оборонные расходы 2005—2007 (PDF) Archived 2012-10-18 at the Wayback Machine.
* Информационный портал армейских новостей Archived 2014-05-11 at the Wayback Machine.
* The Defence Suppliers Directory
* Силы особого назначения ВС Великобритании
* British Formation Badges 1939—1945 (անգլ.)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | ՅուԹյուբ |
|  |
| Թեմատիկ կայքեր | MusicBrainz |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 7, էջ 410)։*  |